पाएं अपने शहर की ताज़ा ख़बरें और फ्री ई-पेपरडाउनलोड करें
भास्कर न्यूज। जालंधर
रामामंडी के नेशनल एवेन्यू में रहने वाली 33 वर्षीय रिम्मी सेठी ने शुक्रवार की रात जहर निगल लिया। उसे सिविल अस्पताल में भर्ती करवाया गया है। रिम्मी के पति संदीप सेठी ने बताया कि पत्नी ने मोहल्ले में रहने वाली एक महिला के पास दो कमेटियां डाली थी। कमेटी उठा ली और गांरटी के तौर पर चेक दिए थे। अब महिला पैसे के लिए तंग कर रही थी। शाम को इस लेनदेन को लेकर विवाद हुआ। एसएचओ विमलकांत जांच करने आए। इसी विवाद के बाद पत्नी छत पर गई और कोई जहरीली वस्तु खाकर पुलिस के सामने आ गई। सुरिंदर के अनुसार पत्नी ने पैसे के विवाद के कारण जहर खाया है। एसएचओ विमलकांत ने बताया कि पुलिस के पास पिंकी और रिम्मी के विवाद की शिकायत
आई थी। मोहल्ले के लोग चाहते थे कि पुलिस मामला निपटा दे। वहीं पता चला कि पिंकी ने भी रिम्मी से करीब साढ़े तीन लाख रुपए लेने है। अंत में फैसला किया गया कि मोहल्ले के लोग ही बैठकर
मामला निपटा देंगे। रिम्मी यह कह चल गई कि उसकी तबीयत खराब हो गई है। रात को सूचना आई है
कि रिम्मी को अस्पताल में भर्ती करवाया गया है। अभी उसके बयान दर्ज नहीं किए जा सके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva hin_Deva hin_Deva zho_Hant eng_Latn